Berlingske Tidende, 1825-01-24
Blandede Efterretninger. (Slutning af Bemærkningerne om Columbiens Tilstand.) Maracaibo er den eneste Columbiske Havn hvorfra der udføres, Farvetræe, som ogsaa er bekjendt her under Navn af Brasilientræe. Gummi, Harpix og Balsom kunde samles i store Qvantiteter, naar dette Arbeide ikke syntes Jndvaanerne for møisommeligt Jblandt mange Medicinalplanter, som voxe vildt i Columbien, er det Træe, som leverer Chinabarken, det vigtigste. J de vidtløftige Sletter ved Orinoto, som ere blottede for Træer og bedækkede med Græs, og som ligne de Asiatiske Stepper, og føre Navnet Blands, græsse talrige Hjorder af Hornqvæg og Heste. Antallet paa disse Dyr lader sig ikke med Bestemthed angive. Af Told-Registerne er fares det dog, at der alene til det Vestindiske Archipel aarlig bliver udført over 175,000 Stykker Hornqvægs Huder og 12,000 Gjedde, skind; men endnu langt betydeligere er Snighandelen, som bliver dreven med denne Artikel. Huderne fra Caraccas blive foretrukne dem fra Buenos=Ayres, fordi hine skulle vinde ved Garvningen mere i Vegten end disse. Antallet af Heste beløber sig til omtrent 200,000, som deels ere tæmmede og deels leve i vild Tilstand i BlandsDe udmærke sig ved Styrke og Skjønhed. Prisen paa en Hest, som endnu ikke er tæmmet, beløber sig til 2 a 3 Piastre. J langt større Antal er her Muuldyr, hvoraf aarlig udføres 30,000 til Vestindien. Stykket bliver solgt for 14 til 18 Piastre. Faar gives der i Særdeleshed i Grændseprovindserne, som have mange Skove, i stort Antal, og de skulle være af ligesaa ædel en Race, som de Spanske. Columbiens Handel, som for Jnsurrectionen ikke var ubetydelig, har lidt meget ved Krigens Ødelæggelser, og Landet: fuldkomne Forarmelse. Den Ringeagt, man her nærer for Handelstanden, der bliver betragtet af Creolerne som en fornedrende Haandtering, er for stor en hindring, som endnu i lang Tid vil staae Handelens Opblomstring i Veien. Den bliver næsten udelukkende dreven at Catalonierne og de Canariske Øers Beboere, hvilke sidste fornemmelig beskjæftige sig med Smaahandel. Af de første bestaae næsten alle store Handelsmænd; de have Ord for at være meget virksomme og indsigtsfulde Kjøbmænd; men da deres Antal er meget ringe, og der ikke finder nogen Concurence Sted, saa see de fremmede Kjøbmænd sig ofte nødsagede til at sælge deres Ladninger til meget lave Priser, naar de ikke ville løbe Fare for at tøve mange Maaneder i en Havn; thi dersom de sælge til Smaahandlerne, ere de nødte til at bevilge dem Credit i det mindste paa 4 til 5 Maaneder. - Ogsaa er Jndkjøb af Landets Producter i store Partier forbundet med Besværligheder for Fremmede, formedelst de slette Veie kunne Producterne kun transporteres paa Lastdyr og i meget smaa Qvantiteter, og da her ikke gives Handelshuse, som opbevare Producterne for Planternes Regning, for at afsætte dem i store Qvantiteter, saa lykkes det sielden for Koffardiemanden at faae en Ladning complette ret i kort Tid. Jkke i Nogen Columbisk Handelsstad træffer man en Børs. Hver Kjøbmand handler for sig selv, uden at de tale med hinanden om Handelsconjuncturerne. Disconto, Priscouranter, Cours a. ere for dem ubekjendte Ting. Vexler ere ikke i Omløb, og der bruges ingen Mægler til at afslutte Handler. For at befordre Handelen i dette Land maatte der fremfor alting anlægges Veie, og Floderne gjøres seilbare. - Columbien, som strækker sig forbiQvito, og støder til Provindsen Guatimala, bliver i Norden og Vesten begrændset af den Mejicanske Bugt og det stille Hav, hvis steile Kyst slutter sig til høie og brede Bjerge, som strække sig langt ind i Landet og besværliggjøre Transporten ved Kysten. Næsten alle betydelige Floder falde ud i Orinoko, een af de største Strømme i Amerika, som med Tiden tør blive Columbiens vigtigste Handelsvei. J dette Øieblik ere dens Strandbredder uden Cultur, og beboede af Jndianerne, som for største Deelen leve i Missioner, under Opsigt af Geistlige og uden Jndustrie. Men naar først Columbiens Provindser, som en Følge af en viis Regjering og stigende Cultur, frembyde frugtbare Marker, og Driftighed og Jndustrie blomstrer i dette Land, da vil Orinoko blive Middelpunctet og dens Havne Oplagsstæder for en umaadelig Handel, om hvis Vigtighed, kun den kan gjøre sig et rigtigt Begreb, som kjender alle det nordlige Sydamerikas Hielpekilder og dets overordentlige Frugtbarhed.